— Усе разумеюць значнасць культуры. Нашым нашчадкам складана будзе меркаваць пра ўзровень грамадства ў гэты час на падставе таго, колькі грошай зараблялі людзі. А тое, што пасля нас застаецца, часцей за ўсё звязана са з’явамі культуры. Мясцовыя органы ўлады з цікавасцю ставяцца да ўсіх ініцыятыў, якія праяўляюцца, часам ім не хапае нейкай метадычнай падтрымкі, тады, натуральна, аказвае дапамогу Міністэрства культуры, спецыялісты з вядучых калектываў, рэжысёры… Я не магу сказаць, што ў нас развіццё культуры ў рэгіёнах моцна адстае ад таго, што адбываецца ў сталіцы. Часта праекты рэгіянальных музеяў, бібліятэк, канцэрты, якія ладзяцца ў абласцях, не саступаюць тым, што праводзяцца ў Мінску. Усе разумеюць, што гэта турыстычны і, перш за ўсё, чалавечы патэнцыял.